CELEX: 31981R2037
Language: el
Date: 1981-07-13 00:00:00
Title: Κανονισμόςλ (ΕΟΚ) αριθ. 2037/81 τού Συμβουλίου τής 13ης Ιουλίου 1981 περί καθορισμού, γιά τήν περίοδο εκτροφής 1981/82, τού ποσού τής ενισχύσεως γιά τούς μεταξοσκώληκες

Avis juridique important

|

31981R2037

Κανονισμόςλ (ΕΟΚ) αριθ. 2037/81 τού Συμβουλίου τής 13ης Ιουλίου 1981 περί καθορισμού, γιά τήν περίοδο εκτροφής 1981/82, τού ποσού τής ενισχύσεως γιά τούς μεταξοσκώληκες  

Επίσημη Εφημερίδα αριθ. L 200 της 21/07/1981 σ. 0013 - 0013

***** ΚΑΝΟΝΙΣΜΟΣ (ΕΟΚ) αριθ. 2037/81 ΤΟΥ ΣΥΜΒΟΥΛΙΟΥ  της 13ης Ιουλίου 1981  περί καθορισμού, για την περίοδο εκτροφής 1981/82, του ποσού της ενισχύσεως για τους μεταξοσκώληκες  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  τον κανονισμό (ΕΟΚ) αριθ. 845/72 του Συμβουλίου της 24ης Απριλίου 1972 περί ειδικών μέτρων για την προώθηση της εκτροφής μεταξοσκωλήκων (1), και ιδίως το άρθρο 2 παράγραφος 3,  την πρόταση της Επιτροπής (2),  τη γνώμη του Ευρωπαϊκού Κοινοβουλίου (3),  τη γνώμη της Οικονομικής και Κοινωνικής Επι- τροπής (4),  Εκτιμώντας:  ότι το άρθρο 2 του κανονισμού (ΕΟΚ) αριθ. 845/72 προβλέπει ότι το ποσό της ενισχύσεως για τους μεταξοσκώληκες, που έχουν εκτραφεί στην Κοινότητα, πρέπει να καθορίζεται ετησίως κατά τρόπο που να συμβάλλει στην εξασφάλιση δικαίου εισοδήματος στον εκτροφέα μεταξοσκωλήκων, λαμβάνοντας υπόψη την κατάσταση της αγοράς κουκουλιών και ακατέργαστης μέταξας, την προβλεπόμενη εξέλιξή της και την πολιτική των εισαγωγών·  ότι στο άρθρο 68 της πράξεως προσχωρήσεως του 1979, έχουν ορισθεί τα κριτήρια για τον καθορισμό του ποσού της ενισχύσεως για τους μεταξοσκώληκες στην Ελλάδα·  ότι η εφαρμογή των κριτηρίων που αναφέρονται ανωτέρω οδηγεί στον καθορισμό του ποσού της ενισχύσεως στο κατωτέρω επίπεδο,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εκτροφής 1981/82, το ύψος της ενισχύσεως για τους μεταξοσκώληκες, που αναφέρεται στο άρθρο 2 του κανονισμού (ΕΟΚ) αριθ. 845/72 καθορίζεται ανά χρησιμοποιούμενο κουτί μεταξοσπόρων:  - για την Ελλάδα, σε 64,03 ECU,  - για τα άλλα Κράτη μέλη, σε 85,00 ECU.  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του, στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Απριλίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 13 Ιουλίου 1981.  Για το Συμβούλιο  Ο Πρόεδρος  Lord CARRINGTON  (1) ΕΕ αριθ. L 100 της 27. 4. 1972, σ. 1.  (2) ΕΕ αριθ. C 75 της 3. 4. 1981, σ. 28.  (3) ΕΕ αριθ. C 90 της 21. 4. 1981, σ. 101.  (4) ΕΕ αριθ. C 159 της 29. 6. 1981, σ. 27.